Ivar

Ivar er et mannsnavn med norrøn opprinnelse. Navnet er i dag vanlig i Norge, Sverige og Estland. Formene Aivars og Ivars er vanlige i Latvia, og Ívar er vanlig på Island.

Etymologi
Ivar har opprinnelse i det norrøne navnet Ívarr. Dette navnet har usikker opprinnelse. Det kan være:
 dannet av det norrøne ordene ýr, «barlind», og harjaR, «kriger».
 en variant av Ingvarr, dannet av gudenavnet Yngvi og herr, «hær».
 en variant av Jóarr, dannet av jór, «hest», og herr, «hær».

Den gammeldanske formen av navnet var Iwar, og den gammelsvenske Ivar.

Ivor er en britisk form av navnet. Evander og Iomhar er skotske former, og Íomhar en irsk form. Andre former er islandske og færøyske Ívar, finske Iivari, latviske og litauiske Aivars, latviske Ivars og litauiske Aivars.

Navnet Ivar har gitt opphav til de svenske etternavnene Ivarsson og Ivarson.

Utbredelse
Navnet er kjent brukt i tre runeinnskrifter fra vikingtiden, som  (iuar). Dette er ganske få tilfeller, så navnet var derfor antakelig ikke blant de vanligste navnene i Norden på den tiden. Ivar var et vanlig navn i Norge i middelalderen. Over 270 forskjellige personer med navnet er nevnt i Regesta Norvegica.Regesta Norvegica Jffuer var et vanlig mannsnavn i Norge på 1500-tallet. Over 430 personer med navnet er nevnt i Norske Lensrekneskapsbøker 1548-1567.
Ivar var også populært på begynnelsen av 1600-tallet, spesielt i Oppland, Møre og Romsdal, Trøndelag, Sogn og Fjordane. I nyere tid var navnet mest populært på første halvdel av 1900-tallet, spesielt i Oppland.

I Sverige var navnet mest populært på begynnelsen av 1900-tallet, spesielt i Skåne, Dalarna og Norrland.

Formen Iver er kjent i Danmark fra før 1920, og har vært mest brukt i Jylland. I Norge var Iver mest brukt på slutten av 1800-tallet, spesielt på Østlandet, og igjen på begynnelsen av 2000-tallet.

Ivar og relaterte navn har navnedag i flere land i Norden og Baltikum.

 Land  Navn  Navnedag   Aivars  29. januar   Aivaras  29. januar   Ivar  31. januar   Ivar  31. januar   Ivars  1. mars   Ivar  22. august  (svensk)  Ivar  22. august  (finsk)  Iivari  22. august   Aivar  12. desember

|}

 Kjente personer med navnet 
Personene i listen er ordnet kronologisk etter fødselsår.
 Ivar Vidfamne (norrønt: Ívarr víðfaðmi) (ca. 612–647), sagnkonge i Hyndluljod
 Ivar Aasen (1813–1896), norsk språkforsker og dikter
 Ivar Mortensson-Egnund (1857–1934), norsk forfatter og anarkist
 Ivar F. Andresen (1896–1940), norsk operasanger
 Ivar Lo-Johansson (1901–1990) svensk forfatter
 Ivar Ballangrud (1904–1969), norsk skøyteløper
 Ivar Martinsen (1920–2018), norsk skøyteløper
 Ivar Bjerknes (1922–2009), norsk bildekunstner
 Ivar Eskeland (1927–2005), norsk forfatter
 Ivar Giæver (1929–2025), norsk-amerikansk fysiker som mottok Nobelprisen i fysikk i 1973
 Ivar Simastuen (1936–2023), norsk visesanger
 Ivar Medaas (1938–2005), norsk visesanger
 Ivar Eriksen (f 1942), norsk skøyteløper
 Ivar Hoff (f 1948), norsk fotballtrener og fotballkommentator
 Ivar Skippervold (f 1949), norsk sanger og forfatter
 Ivar Dyrhaug (f 1949), musiker og programleder
 Ivar Horvli (f 1950), norsk sivilingeniør og professor 
 Ivar Formo (1951–2006), norsk langrennsløper
 Ivar Rudi (f 1954), norsk bildekunstner
 Ivar Rødningen (f 1957), norsk illustratør, modellør og animasjonsfilmskaper
 Kjell Ivar Vestrom (f 1958), norsk komponist og musiker
 Ivar Kolve (f 1967), norsk jazzmusiker
 Ivar Christian Johansen (f 1976), norsk artist, bedre kjent som «Ravi»

Annen bruk av navnet
 Ekstremværet Ivar rammet Norge 12. desember 2013.

Se også
 IVAR interkommunalt renovasjonsselskap i Rogaland

Referanser

 Eksterne lenker 


Kategori:Mannsnavn
Kategori:Navn brukt i dansk
Kategori:Navn brukt i estisk
Kategori:Navn brukt i finsk
Kategori:Navn brukt i gammelsvensk
Kategori:Navn brukt i islandsk
Kategori:Navn brukt i norsk
Kategori:Navn brukt i svensk
Kategori:Navn med norrøn opprinnelse
Kategori:Navn med urnordisk opprinnelse
Kategori:Navn typisk for krigsgenerasjonen i Norge
Kategori:Navn typisk for den stille generasjonen i Norge